যাহোক, যে কথা বলছিলাম। মাত্র কিছু বছরের মধ্যেই এসেছে সমাজে অনেক পরিবর্তন। অনেককেই আর অন্যের বাড়িতে কাজ করতে হয় না, আবার অনেকেই ভাগ্যের পরিহাসে করছে অন্যের বাড়িতে কাজ, যার বাড়িতে কিনা এক সময় অন্যেরা কাজ করতো। জীবনটা সিনেমা নয়, তবে জীবন থেকেই যে সিনেমা হয় একথা আজ কেউ না বললেও আমি নিজেই উপলব্ধি করেছি সমাজের পরিবর্তন দেখে। সিনেমারই গল্পের মত সমাজে দেখি কিছু কুচক্রী, যাদের কাজ কিনা কিভাবে অন্যকে ঝামেলাতে ফেলা যায়! এদের যে জন্মের সমস্যা তা না বলে দিলেও চলে, ওদের কাজ কর্মই বলে দেয় সে কথা।